આ કેસની વિગત મુજબ વાદીએ ૨૦૧૧ ની સાલમાં દાવો દાખલ કરેલ અને પ્રતિવાદી તરફે ૨૦૧૩માં દાવા જવાબ તથા ડોક્યુમેન્ટો રજુ થયા બાદ વાદીએ દાવા અરજીમાં સુધારો કરવાની અરજી કરેલ જે નામદાર નીચેની કોર્ટે તા.૦૯/૦૮/૨૦૧૬માં મંજુર કરેલ.પ્રતિવાદી તરફે એવી તકરાર લેવામાં આવેલ કે, કેસ જયારે ફાઈનલ દલીલના સ્ટેજ ઉપર હોય દાવા અરજીમાં સુધારો કરવાની પરવાનગી આપી શકાય નહીં.-જયારે વાદી દ્વારા એવી રજુઆત કરવામાં આવેલ કે, દાવા અરજીમાં પેરા ૪ માં જે વિગતો દર્શાવેલ છે તે અંગે વાદીને જાણવા મળેલ એડોપટીંગ ડીડ અને રીલીક્વીશમેન્ટ ડીડ અંગે વાદી કોર્ટને માત્ર ખુલાસો કરવા માટે દાવા અરજીમાં સુધારો કરવા ઈચ્છતા હોય તે અન્વયે અરજી કરેલ છે, ત્યારે નામદાર હાઇકોર્ટે એ સિદ્ધાંત પ્રથાપિત કરેલ કે, દાવામાં કોઈ ખુલાસારૂપનો સુધારો કરવાની અરજી ટેકનીકલ વાંધા ધ્યાને લીધા સિવાય મંજુર કરી શકાય છે.